સાબરકાંઠા જિલ્લામાં ગત વર્ષની સરખામણીએ જુલાઇ માસમાં ખૂબ જ ઓછો વરસાદ નોંધાયો છે ત્યારે આગામી દિવસોમાં વરસાદ થશે તેવી આશા લોકો રાખી રહ્યા છે. પિયતની સુવિધા ધરાવતા ખેડૂતોએ આગોતરૂ આયોજન કરી મગફળી, કપાસ, દીવેલાનું વાવેતર કર્યુ છે ત્યારે વરસાદી માહોલના કારણે મગફળીના પાકમાં ફૂગનો ઉપદ્રવ જોવા મળતા જગતનો તાત ચિંતામાં જોવા મળ્યા છે. સાબરકાંઠા જિલ્લામાં ૪૦ હજાર હેકટરથી વધુ જમીનમાં ખેડૂતોએ ચોમાસુ મગફળીનું વાવેતર કર્યુ છે પરંતુ ખેતરોમાં પાણી ભરાતા તથા ફૂગજન્ય રોગ આવી જતા મગફળીના ઉભા છોડમાં રોગચાળો જોવા મળ્યો છે.